《次韵邦求宗博》
宋代·李正民

番禺薏苡旧传名，公酌贪泉志愈清。绛帐有经谈训诂，淮壖无愈可归耕。

鸿飞久困孙内史，龙具宁悲王仲卿。琳馆素飧公自愧，秋风萧飒二毛生。

作者简介：宋扬州人，字方叔。李定孙。徽宗政和二年进士。历官中书舍人。出为两浙、江西、湖南抚谕使，具奏官吏能否，民事冤抑，听陈诉，为申理。以奉使称职，除给事中、吏部侍郎。历江西路提刑，以徽猷阁待制知吉州，奉祠归。有《己酉航海记》、《大隐集》。